
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00887/2013-04
09.05.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.05.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT Зорана Ђинђића 2,  DOCVARIABLE ConvertString(Sediste,1,5) \* MERGEFORMAT НОВИ САД, ПИБ:  DOCVARIABLE PIB \* MERGEFORMAT 100237441, Матични број: 08067074,  испуњава прописане стандарде за акредитацију студијског програма  Докторске студије - ПСИХОЛОГИЈА у оквиру поља друштвено-хуманистичких наука и то за 15 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT Зорана Ђинђића 2,  DOCVARIABLE ConvertString(Sediste,1,5) \* MERGEFORMAT НОВИ САД, је дана 26.04.2013. године поднела захтев за акредитацију студијског програма  Докторске студије - ПСИХОЛОГИЈА у оквиру поља друштвено-хуманистичких наука под бројем 612-00-00887/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм је  у друштвено хуманистичком пољу  што је у складу са законом и листом области коју је утврдио  Национални савет. Назив дипломе      Доктор наука- психолошке науке  је у складу са листом звања коју је утврдио Национални савет, а дужина студија 3 године и 180 ЕСПБ је у складу са законом.  Програм је прихваћен 28.03. 2013. Сенат Универзитета у Новом Саду, на основу предлога Наставно научног већа Филозофског факултета.

Установа је приложила ''Програм научноистраживачког рада Филозофског факултета Универзитета у Новом Саду за период од 2010.-2015. године'' и ''Програм развоја научноистраживачког подмладка на Филозофском факултету Универзитета у Новом Саду за период од 2010.-2015. године''. Оба ова документа је за Декана потписала Продекан за међународну сарадњу и науку, међутим нема датума доношења докумената и они нису заведени у архиви факултета. У првом документу се наводе: Области, циљеви и облици научноистраживачког рада; Области истраживања у наредном периоду 2011-2014; Издавачка делатаност факултета; Међународна сарадња и организовање научних скупова; Организовање стручних и научних трибина, предавања професора из иностранства; Ресурси за обављање за научноистраживачког рада. У другом документу се наводе: Смернице за обезбеђивање развоја научноистраживачког подмлатка; Формирање Центра за интердисициплинарна истраживања и развој; Студијски програми за развој научноистраживачко подмлатка; Усавршавање у иностранству; Укључивање у научне пројекте; Организовање научних скупова и гостовања предавача и земље и иностранства; Богат библиотечки фонд, доступност литературе за истраживање и инфраструктура; Други облици подршке научноистраживачког подмлатка; Дугорочни циљ подршке научноистраживачком подмладку. Оба документа немају дефинисане периоде и рокове, као ни  субјекте одговорне за реализацију одређених елемената програма. Установа је приложила Одлуку којим се акредитује за обављање научно-истраживачке делатности, од 18.02.2011. године.    

Опис о испуњености захтева овог стандарда је коректан, а са друге стране сврха овог студијског програма више представља опис нивоа и значаја студија, него сврху овог конкретног студијског програма. У том смислу, не може се недвосмислено рећи да је сврха студијског програма психологија (ДОС) јасно дефинисана. Такође, нема навода о томе да је сврха овог студијског програма у складу са задацима установе и обезбеђује стицање одговарајућих компетенција студентима који успешно заврше овај студијски програм. Сличан коментар се наводи и за дефинисане циљеве, као и за сврху студијског програма. У сваком случају циљеви студијског програма су описани кратко и уопштено. Дакле не може се недвосмислено рећи да су циљеви овог студијског програма јасно формулисани.  

Компетентност студенат, у коментару о испуњености захтева овог стандарда и посебно узимајући у обзир да је у питању студијски програм докторских студија, мора се рећи да је опис испуњености стандарда коректан али уопштен, нпр. било би сврсисходније да се каже да се у области развојно-педагошке психологије очекују одређене компетенције, а у области клиничке друге врсте компетенција итд.  

Структура курикулума студијског програма обухвата распоред предмета по годинама и семестрима у Табелама 5.2, 5.3, 5.4, а у књизи предмета су дате спецификације предмета дати су описи предмета. Испоштоване су препоруке о броју и распореду часова активне наставе на студијском програму, а на задњој години студија активну наставу чини само студијски истраживачки рад.  Број ЕСПБ бодова који су предвиђени за израду и у непосредној су функцији израде докторске дисертације, у односу на приказане податке у структури студијског програма износи 100 ЕСПБ (55,55%), што је више од 50% колико се захтевима овог стандарда тражи. Из описа о испуњености овог стандарда, садржаја и структуре курикулума студијског програма и спецификација свих предмета, а свакако на основу описа садржаја студијског истраживачког рада, констатује се да ће студенти бити оспособљени да се самостално баве научноистраживачким радом.    

Констатује се да је опис испуњености захтева овог стандарда дат скромно и са начелним и уопштеним наводима. Прегледом достављенихних докумената, а посебно структуре и курикулума студијског програма може се закључити да програм нуди најновија сазнања из ове области и да је целовит и свеобухватан. Када је у питању усаглашеност са другим програмима на овој установи,  у опису се наводе три инострана универзитета, Униврзитет у Бону, и два енглеска универзитета у Саутемптону и Сасексу ( Bonn University (Germany), University of Southampton, University of Sussex (England),).  Међутим, нема навода који су то студијски програми и који су елеменати усклађености овог студијског програма са програмима наведених иностраних високошколских установа.      
Услови уписа на овај студијски програм дефинисани су у опису стандарда и у складу су са Законом и захтевима овог стандарда. Прилог 7.1 Конкурс за упис на докторске студије је приложен, а на овај студијски програм планиран је упис 15 студената, и свакако је усклађен са просторним, кадровским и другим могућностима установе. Обзиром да је приложена књига ментора, у којој се налази 17 наставника који могу да буду ментори, број студената (планирано 15), који се уписују на овај студијски програм је у складу са овим захтевом.  

У Структури студијског програма Табелама 5.1 и Спецификацијама предмета,  утврђен је број ЕСПБ бодова које студенти стичу полагањем испита. Може се рећи да је број ЕСПБ бодова утврђен за сваки предмет по јединственој методологији, тј. обавезни и изборни предмети имају по 10 ЕСПБ на основу 5 часова наставе. У опису о испуњености захтева овог стандарда као и Прилозима 8.1 и 8.2, дефинисани су услови и процедуре који су везани за реализацију докторске дисертације. Захтеви за реализацију докторске дисертације су усклађени са захтевима поља друштвено-хуманистичкох наука. На основу описа стандарда, Прилога 8.2 Правилник о докторским студијама, као и структуре студијског програма, где је дефинисана обавеза израде и одбране 4 научна рада, може се закључити да ће се остварени научни допринос оцењивати у складу са дефинисаним захтевима према броју објављених научних публикација.  

На студијском програму докторских студија психологије ангажовано је 28 наставника, од тога 3 са непуним радним временом. Од 28 наставника 17 су на листи ментора. У односу на захтеве овог дела стандарда, закључује се да број наставника oдговара потребама програма у складу са стандардима.  Прегледом Табела 9.1 Листа од 32 наставника ангажованих на реализацији докторских студија  и књиге наставника,  закључује се да наставници ангажовани на овом студијском програму докторских студија поседују одговарајуће компетенције за извођење наставе на предметима за које су ангажовани, као и да испуњавају стандарде за дато научно поље.  Сви наставници ангажовани за овај студијски програм били су ментори, ангажовани су на научноистраживачким пројектима.  У сваком случају број предложених ментора довољан је да покрије планирани број од 15 студената за упис на студијски програм докторских студија. Компетенције ментора одговарају стандардима у оквиру образовно-научног поља друштвено-хуманистичких наука. 

Ментори

1. Чоловић Д. Петар
2. Ђурђевић-Филиповић М. Душица
3. Гаврилов-Јерковић Ј. Весна
4. Грубић-Нешић С. Лепосава
5. Јаничић Б. Бојан
6. Јерковић О. Иван
7. Јовановић С. Вељко
8. Михић Р. Љиљана
9. Михић З. Владимир
10. Милин Д. Петар
11. Митровић М. Душанка
12. Нововић Б. Зденка
13. Петровић Д. Јелица
14. Смедеревац М. Снежана
15. Товиловић С. Снежана
16. Здравковић Т. Сунчица
17. Зотовић-Костић А. Марија
 Увидом у прилог књига ментора, констатује се да сви наведени ментори имају презентираних по најмање 5 радова објављених у последњих 10 година научним часописима из одговарајуће области за која имају задужења у настави докторских студија.  Број компетентних наставника и ментора може да обезбеди оспособљавање студената докторских студија за самостални научни рад.      

Узимајући у обзир да је на студијски програм психологија (ДС) планиран упис 15 студената, а на основу података из табеле 10.1, могло би се предпоставити да обезбеђен одговарајући простор за извођење наставе. Међутим, у табели 10.1 није наведен конкретан простор који се користи за овај студијски програм, наведен је вероватно укупан простор Филозофског факултета. Дакле може се рећи да постоји простор за извођење наставе, уз примедбу да треба дефинисати оне просторије које ће се користити за овај студијски програм.    И у вези са овим захтевом, може се рећи да установа поседује радни простор за наставнике и сараднике, али би требало конкретно навести просторије које користе наставници и сарадници отсека за психологију. На основу података у Табели 10.2  Листа опреме (приложени документ је ''Обрачун амортизације основних средстава за 2012. годину''), није могуће закључити која опрема ће бити коришћена за извођење наставе на овом студијском програму.  Установа је приложила табелу 10.3 у којој се налази листа од 101 библиотечке јединице, а у табели 10.4  листа од 40 уџбеника доступних студентима на овом студијском програму. Анализом ових табела, може се рећи да су библиотечки ресурси за извођење овог студијског програма задовољавајући. Установа је приложила Табелу 10.5 покривеност обавезних предмета одговарајућом уџбеничком литературом. Из података у овој табели, види се да је установа обезбедила покривеност предмета одговарајућом уџбеничком литературом. збеђен за извођење наставе на овом студијском програму. Из Табеле 10.2 се такође не може закључити који је простор обезбеђен за извођење наставе на овом студијском програму, а из Табеле 10.1 ''Обрачун амортизације основних средстава за 2012. годину'', апсолутно није могуће видети која опрема је обезбеђена за коришћење на овом студијском програму.  Из Прилога 11.1 Финансијски план филозофског факултета за 2013. годину, не види се ни једна позиција која говори о буџету за научноистраживачки рад. Установа је у оквиру овог стандарда приложила Прилог 10.2 уговори о сарадњи, где се види 18 високошколских установа и института са којима је потписала уговоре о сарадњи, у том списку нема ни једног Универзитета или Факултета са подручја Републике Србије.    

. Установа је приложила Извештај о самовредновању са СВОТ анализом стандарда,(што је адекватно за акредитацију установе), али у извештају нема података и показатеља о самовредновању студијског програма мастер академских студија психологије. Такође није могуће видети на који период се односи овај извештај. Приложен је и Прилог 11.2 Јавно публикован документ –Политика обезбеђења квалитета, који је у ствари ''Смернице стратегије обезбеђења квалитета рада Филозофског факултета''. Установа је формирала Комисију за квалитет са одговарајућим саставом чланова, наставно особље, ненаставно особље и студенти. У Прилогу 11.4 Извод из Статута установе којим се регулише оснивање и делокруг рада комисије за квалитет, није дат делокруг рада комисије за квалитет. Правилник о уџбеницима, Прилог 11.3 приложен. Може се видети да је обезбеђено учешће студената у саставу Кoмисије за квалитет, а из извештаја о самовредновању се може рећи да је обезбеђена и активна улога студената у контроли квалитета. 

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ  за студијски програм  Докторске студије - ПСИХОЛОГИЈА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT Зорана Ђинђића 2,  DOCVARIABLE ConvertString(Sediste,1,5) \* MERGEFORMAT НОВИ САД, ПИБ:  DOCVARIABLE PIB \* MERGEFORMAT 100237441, Матични број: 08067074, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма   Докторске студије - ПСИХОЛОГИЈА у оквиру поља друштвено-хуманистичких наука и то за 15 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).
	Број: 612-00-00887/2013-04
Београд, 09.05.2014. године

